

Ur.broj: 81/2024

Hum na Sutli, 02.12.2024.

**PLAN POSLOVANJA I**

**FINANCIJSKI PLAN ZA 2025. godinu**

**Sadržaj:**

1. UVOD**3**
2. POSLOVNI CILJEVI**3**
3. ORGANIZACIJSKA STRUKTURA DRUŠTVA**3**

*Organizacijska shema***4**

1. DJELATNOSTI DRUŠTVA**5**

*IV.1. Komunalne djelatnosti***5**

*IV.1.1. Komunalne djelatnosti kojima se osigurava održavanje komun. infrastrukt.***5**

*IV.1.1.1. Održavanje javnih površina***5**

*IV.1.1.2. Održavanje groblja i mrtvačnica***5**

*IV.1.2. Uslužne komunalne djelatnosti***6**

*IV.1.2.1. Usluge ukopa***6**

*IV.1.2.2. Dimnjačarske usluge***7**

*IV.1.2.3. Usluge javnih tržnica na malo***7**

 *IV.2. Gospodarske djelatnosti***7**

*IV.2.1. Gospodarenje otpadom***7**

*IV.2.2. Komunalno-građevinske usluge***9**

*IV.2.3. Ostale usluge***9**

V.PRIHODI**9**

*V.1. Plan prihoda za 2025. godinu po djelatnostima***9**

*V.2. Plan prihoda za 2025. godinu po vrstama prihoda***10**

VI. RASHODI**10**

*VI.1. Plan rashoda za 2025. godinu po djelatnostima i vrstama rashoda***10**

VII. FINANCIJSKI POKAZATELJI**10**

*VII.1. Plan računa dobiti i gubitka za 01.01.2025. do 31.12.2025. godine***11**

*VII.2. Plan prihoda i rashoda po radnim jedinicama za 2025. godinu***12**

*VII.3. Plan prihoda i rashoda po djelatnostima za 2025. godinu (Prilog 1.)***12**

*VII.4. Plan nabave materijala i usluga za 2025. godinu (Prilog 2.)***12**

 *VII.5. Plan bilance na dan 31.12.2025. godine***12**

VIII. KADROVI I PLAĆE**14**

 IX. INVESTICIJE**14**

**I UVOD**

Poslovne aktivnosti i plan poslovanja za 2025. godinu temelje se na ostvarenim poslovnim rezultatima zaključno sa listopadom 2024. godine, procijenjenim rezultatima do završetka 2024. godine te svim ostalim poslovnim aktivnostima koje društvo ima ili ih planira u svojoj redovnoj djelatnosti.

Pri tome su korištene cijene iz trenutno važećeg cjenika za koji je prethodna suglasnost ishodovana 20. srpnja 2020. godine Klasa: 363-07/20-01/19, Urbroj: 2214/02-03-20-2, a primjenjuje se od 01. kolovoza 2020. godine, odnosno Cjenika javne usluge prikupljanja miješanog komunalnog otpada, za koji je suglasnost ishodovana 20. lipnja 2022. godine Klasa: 351-02/22-01/1, Urbroj: 2140-14/03-22-5, a koji se primjenjuje od 01. srpnja 2022. godine. Cjenik dimnjačarskih usluga primjenjuje se od 01. srpnja 2023. godine, a prethodna suglasnost je ishodovana 07. srpnja 2023. godine, Klasa: 363-04/23-01/15, Urbroj: 2140-14-03-23-2. Također su uzeti u obzir svi sklopljeni ugovori sa dobavljačima koji su važeći i u 2025. godini, dok je za usluge za koje ugovori još nisu sklopljeni unesen procijenjeni iznos temeljen na dosadašnjim troškovima i budućim predviđanjima. Svi iznosi zaokruženi su na desetice.

**II POSLOVNI CILJEVI**

Ciljevi poslovanja za 2025. godinu temelje se na ostvarivanju misije i svrhe društva. Društvo u 100% vlasništvu Općine Hum na Sutli ima osnovnu svrhu pružanja kvalitetnih usluga građanima općine Hum na Sutli na način da se poslovanje održi stabilno, pozitivno i vremenski neograničeno, troškovi poslovanja se racionaliziraju, te se Društvo tehnološki razvija koliko dozvoljavaju poslovni rezultati uz uvjet da se zadovolje svi zakonski propisi.

U okviru svojeg poslovanja Humkom d.o.o. ima osim komunalnih djelatnosti koje su društvu dodijeljene od strane Općine Hum na Sutli, razvijene i gospodarske (tržišne) djelatnosti čime je pospješeno poslovanje društva u cijelosti.

Zakon o komunalnom gospodarstvu (NN 68/18, 110/18 i 32/20) uredio je načela komunalnog gospodarstva te donio obvezu odvojenog računovodstvenog praćenja komunalnih djelatnosti za društva koja uz komunalne, obavljaju i tržišne djelatnosti, a sve sa ciljem jasnijeg i preciznijeg definiranja komunalnih djelatnosti i primjene načela neprofitnosti kao temeljnog načela poslovanja. Shodno tome postavljena je struktura odnosno organizacijska shema društva, te se osiguralo odvojeno računovodstveno praćenje poslovanja.

**III ORGANIZACIJSKA STRUKTURA DRUŠTVA**

Aktom o organizaciji rada Društva HUMKOM d.o.o. određuje se:

* funkcionalna i statusna organizacija rada
* osnovni sadržaj rada organizacijskih oblika
* organizacija procesa rada i poslovanja
* izvršenje poslova i radnih zadataka
* preduvjeti za obavljanje poslova i radnih zadataka
* prava i obveze u obavljanju rukovodnih i poslovnih funkcija.

U Društvu su pojedine djelatnosti, funkcije i izvršavanja poslova i radnih zadataka organizirane prema organizacijskim oblicima rada prikazanim u Organizacijskoj shemi:

 ORGANIZACIJSKA SHEMA

|  |  |  |
| --- | --- | --- |
|  | **UPRAVA** |  |

|  |  |  |
| --- | --- | --- |
| **KOMUNALNO GOSPODARSKE DJELATNOSTI** |  | **ZAJEDNIČKI** **POSLOVI****MT 1000** |
|  |  |  |  | *uredsko poslovanje* |

|  |  |  |  |  |
| --- | --- | --- | --- | --- |
| **KOMUNALNE DJELATNOSTI****MT 2000** |  | **GOSPODARSKE****DJELATNOSTI****MT 3000** |  | *plan i analiza**razvoj i investicije* |

|  |  |  |  |  |
| --- | --- | --- | --- | --- |
|  |  |  |  | *pravno – kadrovski poslovi* |

|  |  |  |  |  |
| --- | --- | --- | --- | --- |
| **KOMUNALNE DJELATNOSTI KOJIMA SE OSIGURAVA ODRŽAVANJE KOMUNALNE INFRASTRUKTURE** **MT 2100** |  | **GOSPODARENJE OTPADOM****MT 3100** |  | *računovodstvo**knjigovodstvo,financije* |
| *održavanje javnih i zelenih površina****MT 2110*** |  |  |  | *sigurnost i zaštita na radu* |
| *održavanje groblja i mrtvačnica****MT 2120*** |  | **UPRAVLJANJE STAMBENIM ZGRADAMA****MT 3200** |  | *održavanje poslovnog prostora* |
|  |  |  |  | *održavanje i servis alata, vozila, strojeva**informatičke i uredske**oprema* |
| **USLUŽNE KOMUNALNE DJELATNOSTI****MT 2200** |  | **KOMUNALNO – GRAĐEVINSKE USLUGE****MT 3300** |  |  |
| *usluge ukopa****MT 2210*** |  |  |  |  |
| *dimnjačarske usluge****MT 2220*** |  | **OSTALE USLUGE****MT 3400** |  |  |
| *usluge javnih tržnica na malo****MT 2230*** |  |  |  |  |

**IV DJELATNOSTI DRUŠTVA**

Temeljem Zakona o komunalnom gospodarstvu (NN 68/18, 110/18, 32/20) djelatnosti Društva podijeljene su na komunalne djelatnosti i gospodarske (tržišne) djelatnosti.

**IV.1. Komunalne djelatnosti**

Unutar komunalnih djelatnosti radi se osnovna razlika između komunalnih djelatnosti kojima se osigurava održavanje komunalne infrastrukture i uslužnih komunalnih djelatnosti.

IV.1.1. Komunalne djelatnosti kojima se osigurava održavanje komunalne infrastrukture odnose se na građenje i/ili održavanje komunalne infrastrukture u stanju funkcionalne ispravnosti, a obuhvaćaju:

IV.1.1.1. Održavanje javnih površina (održavanje javnih zelenih površina, održavanje čistoće javnih površina)

IV.1.1.2. Održavanje groblja i mrtvačnica.

IV.1.2. Uslužne komunalne djelatnosti odnose se na komunalne djelatnosti kojima se pojedinačnim korisnicima pružaju usluge nužne za svakodnevni život i rad na području jedinice lokalne samouprave, a obuhvaćaju:

IV.1.2.1. Usluge ukopa

IV.1.2.2. Obavljanje dimnjačarskih poslova

IV.1.2.3. Usluge javnih tržnica na malo.

Komunalne djelatnosti ne obavljanju se radi stjecanja dobiti, već radi osiguravanja isporuke komunalnih usluga korisnicima, vodeći brigu o kontinuitetu i kakvoći obavljanja usluge, ekonomičnosti i učinkovitosti, zaštiti korisnika, prostora, okoliša i kulturnih dobara, javnosti, prihvatljivosti cijene usluga te zaštiti ugroženih kategorija građana, a vrijedi načelo neprofitnosti kao temeljno načelo poslovanja.

*IV.1.1.1. Održavanje javnih površina*

Održavanje javnih površina provodi se sukladno sklopljenom Ugovoru o obavljanju komunalnih djelatnosti za područje općine Hum na Sutli.

Održavanje javnih površina uključuje održavanje čistoće u dijelu koji se odnosi na čišćenje javnih površina, održavanje javnih zelenih površina, zimsko čišćenje javnih površina te odvoz i zbrinjavanje otpada sa javnih površina.

Poslovi u 2025. godini će se provoditi sukladno donesenom Programu i planu, a podrazumijevaju ručno i strojno čišćenje javno prometnih površina od snijega, zimskog posipavanja, otpadaka, lišća, trave, čišćenje slivnika, postavljanje i pražnjenje koševa, košnja trave, održavanje, njega i obnova drveća, ukrasnog grmlja i drugog bilja te fitosanitarna zaštita bilja.

*IV.1.1.2. Održavanje groblja i mrtvačnica*

Održavanje groblja i mrtvačnica obuhvaća tekuće održavanje zgrada mrtvačnica i prostora groblja tj. uređivanje putova, staza, zelenih i drugih površina unutar groblja te održavanje građevina u smislu njihove funkcionalne ispravnosti. Navedeno se financira iz grobne naknade. Grobna naknada zaračunava se korisnicima grobnih mjesta sukladno Odluci o upravljanju grobljima i Općim uvjetima isporuke grobljanskih usluga po vrsti i veličini grobnog mjesta. Evidencija grobnih mjesta vodi se u programu LC aplikacija 210 Komis. Izrađen je katastar groblja i foto dokumentacija grobnih mjesta. Cjenik grobne naknade odobren je u srpnju 2020. godine, a u primjeni je od 01. kolovoza 2020. godine.

Budući da postojeća cijena grobne naknade nije dovoljna za pokrivanje svih troškova koji se iz nje trebaju pokrivati u 2025. godini biti će neophodno korigirati cijenu i prilagoditi je trenutnim uvjetima.

Također zbog velikog nesrazmjera tržišne ekonomske cijene AB okvira i važeće cijene iz našeg cjenika (cjenik od 01. kolovoza 2020. godine) nakon čega je došlo do velikog povećanja svih zavisnih ulaznih troškova (materijal i radna snaga), cjenik je nužno korigirati.

Zbog popunjenosti groblja Taborsko i konfiguracije terena koja bi iziskivala velika ulaganja u izradu potpornih zidova i njihovih pilotiranja (duboko temeljenje), krajem 2024. godine pristupilo se planiranju proširenja groblja od strane Općine Hum na Sutli, pregovorima o dokupu parcele sa zapadne strane. Ukoliko se navedeno realizira slijedi uređenje (zemljani radovi, izrada staza i ograde) te izrada novih grobnih mjesta.

Groblja i mrtvačnice su u vlasništvu Općine Hum na Sutli, a Humkom-u su predane na upravljanje 1994. godine. Uređenje groblja i mrtvačnica je dugogodišnji projekt, pa je tako 2001. godine izrađen plan uređenja sva tri groblja kojim je utvrđena detaljna namjena površina, režim uređenja prostora, način opremanja zemljišta komunalnom i prometnom infrastrukturnom mrežom, uvjeti za izgradnju novih grobnih mjesta i poduzimanje drugih aktivnosti u prostoru te drugih elemenata od važnosti za ovo područje.

**Društvo upravlja sa ukupno tri groblja i mrtvačnice:**

1. **Groblje Taborsko** ima 663 grobnih mjesta ukupne površine 2.685,64 m2, dok je površina groblja 12.096 m2. Mrtvačnica Taborsko smještena je u Humu na Sutli, Hum na Sutli 29/4, na k.č.br. 1356/1 k.o. Hum, a legalizirana je u veljači 2016. godine. Površina zgrade mrtvačnice iznosi 142 m2, dvorišta 598 m2 i parkirališta 2.623 m2.

Ukupna površina – 15.459 m2.

1. **Groblje Lastine** ima 519 grobnih mjesta ukupne površine 2.442,69 m2, a površina groblja iznosi 6.222 m2. Mrtvačnica Lastine smještena je u Humu na Sutli, Lastine 19/2, na k.č.br. 5/3 k.o. Hum, a legalizirana u travnju 2014. godine. Površina zgrade mrtvačnice iznosi 139 m2, dvorišta 1.864 m2 i parkirališta 1.036 m2

Ukupna površina – 9.261 m2.

1. **Groblje Prišlin** ima 677 grobnih mjesta ukupne površine 2.923,97 m2, dok je površina groblja 8.908 m2. Mrtvačnica Prišlin smještena je u Humu na Sutli, Prišlin 107, na k.č.br. 9/2 k.o. Prišlin, sagrađena je 1987. godine, a legalizirana u veljači 2014. godine. Površina zgrade mrtvačnice iznosi 142 m2 i dvorišta 1.535 m2.

Ukupna površina – 10.585 m2.

Tijekom 2025. godine vršit će se redovno čišćenje i održavanje putova, staza i zelenih površina, održavanje hortikulture, odvoz i zbrinjavanje otpada na ekološki prihvatljiv način, te održavanje mrtvačnica u smislu njihove funkcionalne ispravnosti.

Plan groblja potrebno je ažurirati tj. redovito dopunjavati novim grobnim mjestima, napraviti izmjere te izraditi foto dokumentaciju novih grobnih mjesta i grobnih mjesta na kojima su vršeni građevinski radovi temeljem izdanih dozvola.

Na sva tri groblja planira se izgradnja novih grobnih mjesta (urni, jednostrukih, dvostrukih).

*IV.1.2.1. Usluge ukopa*

Usluge ukopa pokojnika do donošenja novog Zakona o komunalnom gospodarstvu, bile su sadržane u djelatnosti upravljanja grobljima. Novim Zakonom izuzete su te se vode kao zasebna uslužna djelatnost.

U 2025. godini planira se nastaviti sa pružanjem usluga ukopa sukladno Općim uvjetima isporuke komunalne usluge i Odlukama Općine Hum na Sutli.

Poslove sprovodnika (nosača) obavljaju djelomično vanjske osobe sa kojima se sklapaju Ugovori o djelu.

Zbog generiranja gubitaka djelatnosti u toku 2025. godine neophodno će biti izvršiti korekciju cijena usluga rada (iskopi i sprovodnici-nosači).

*IV.1.2.2. Dimnjačarske usluge*

Od veljače 2016. godine Humkom d.o.o. obavlja djelatnost dimnjačarstva na području općine Hum na Sutli sukladno Odluci Općine Hum na Sutli. Dimnjačarski poslovi uključuju redovne i izvanredne preglede, čišćenja i kontrole dimnjaka, dimovoda i uređaja za loženje u građevinama.

Od početka obavljanja djelatnosti izrađuje se i redovito ažurira baza dimnjaka i dimovodnih objekata na temelju podataka prikupljenih od korisnika, te uvida ovlaštenog dimnjačara prilikom provođenja redovne godišnje kontrole.

U toku 2025. godine provodit će se redovni pregledi dimnjaka po godišnjem planu i programu, te izvanredni pregledi i čišćenja po posebnim narudžbama. Potrebno je obnoviti alat, pribor i zaštitna sredstva neophodne za rad.

Djelatnost dimnjačarstva, od kada ju obavljamo, financijski ostvaruje gubitke. U toku 2025. godine treba pristupiti reorganizaciji djelatnosti na način da se poveća broj obavljenih pregleda i čišćenja.

Rad će biti potrebno organizirati u dvije smjene preraspodjelom radnog vremena kako bi obuhvatili veći broj korisnika.

*IV.1.2.3. Usluge javnih tržnica na malo*

U toku 2025. godine provodit će se redovno održavanje i čišćenje prostora namijenjenog pružanju usluge obavljanja prometa živežnim namirnicama i drugim proizvodima te vođenje evidencije prisutnosti korisnika tržnog prostora i naplata dnevne naknade prema važećem cjeniku.

**IV.2. Gospodarske djelatnosti**

Gospodarske (tržišne) djelatnosti u Društvu Humkom d.o.o. podrazumijevaju javnu uslugu prikupljanja i zbrinjavanja miješanog komunalnog otpada (MKO) i biorazgradivog komunalnog otpada (BKO), upravljanje odlagalištem otpada (OO), centralnim sabiralištem otpada (CSIO) i reciklažnim dvorištem (RD), knjigovodstveno-računovodstvene usluge, komunalno-građevinske usluge, najam poslovnog prostora i ostalo.

*IV.2.1. Gospodarenje otpadom*

Javna usluga gospodarenja otpadom vodeća je djelatnost po ukupnim ostvarenim prihodima u Društvu kao cjelini (80%) te je temeljem toga Društvo klasificirano u NKD 3821 Obrada i zbrinjavanje neopasnog otpada (šifra djelatnosti).

Djelatnost gospodarenja otpadom podrazumijeva sakupljanje, odvoz i zbrinjavanje otpada od kategorije korisnika „kućanstvo“ i „nije kućanstvo“ na području općine Hum na Sutli.

 **U sklopu djelatnosti Društvo upravlja sa sljedećim objektima:**

1. **Odlagalište otpada (OO)**

Tvornica stakla Straža kao investitor započela je 1994. godine sa gradnjom odlagališta otpada na k.č.br. 1493 k.o. Hum, koje je u veljači 1997. godine stavljeno u upotrebu, a 01.01.1998. godine Općina Hum na Sutli ga predaje na upravljanje i gospodarenje komunalnom društvu Humkom d.o.o.

1. **Centralno sabiralište iskoristivog otpada (CSIO)**

Građevina u vlasništvu Općine Hum na Sutli izgrađena je u travnju 2007. godine na k.č.br. 1496 k.o. Hum neposredno uz odlagalište otpada. Svrha je daljnja obrada sakupljenog otpada tj. sortiranje, prešanje i baliranje te skladištenje otpada radi predaje ovlaštenim oporabiteljima. CSIO-m upravlja Humkom d.o.o..

1. **Reciklažno dvorište (RD)**

Građevina u vlasništvu Općine Hum na Sutli izgrađena je 2018. godine na k.č.br. 1496 k.o. Hum neposredno uz odlagalište otpada i CSIO. Radi od lipnja 2019. godine sa namjenom da građani općine Hum na Sutli imaju mogućnost tijekom cijele uz nadzor ispravno odložiti sortirani otpad. Reciklažnim dvorištem upravlja Humkom d.o.o., a upravljanje podrazumijeva preuzimanje otpada od krajnjih korisnika, vođenje evidencije ulaza i izlaza otpada te ispunjavanje zakonom propisanih obrazaca.

Reciklažno dvorište radi svake srijede i svake prve subote u mjesecu.

Propisi koji uređuju sustav gospodarenja otpadom su Zakon o održivom gospodarenju otpadom (NN 94/13 do 98/19), Zakon o zaštiti okoliša (80/13 do 118/18), Uredba o gospodarenju komunalnim otpadom (NN 50/17 i 84/19), Zakon o komunalnom gospodarstvu (NN 68/18 do 32/20), Zakon o gospodarenju otpadom (NN 84/21, 142/23) te Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području općine Hum na Sutli.

Propisi uređuju načela, ciljeve i način gospodarenja otpadom, nadležnosti i obveze, mjere i uvjete, dokumente, informacijski sustav, djelatnosti, lokacije i građevine gospodarenja otpadom te upravni i inspekcijski nadzor nad gospodarenjem otpadom.

Propisuju također način pružanja javne usluge i način gospodarenja komunalnim otpadom u vezi s javnom uslugom prikupljanja MKO i BKO te odvojenog prikupljanja otpada (papir, plastika, metal, staklo, tekstil, problematični otpad i glomazni otpad), a sve sa ciljem uspostave javnog, kvalitetnog, postojanog i ekonomski učinkovitog sustava sakupljanja komunalnog otpada u skladu sa načelima održivog razvoja, zaštite okoliša i zaštite javnog interesa.

Temeljem Odluke Općine Hum na Sutli o načinu pružanja javne usluge prikupljanja miješanog komunalnog otpada i biorazgradivog komunalnog otpada na području općine Hum na Sutli izrađen je Cjenik javne usluge prikupljanja miješanog komunalnog otpada koji se primjenjuje je od 01. srpnja 2022. godine i u skladu je sa zakonskom regulativom, a važeće cijene trebale bi pokrivati troškove obavljanja djelatnosti te osigurati osnovni tehnološki razvoj.

Cijena javne usluge sastoji se od tri stavke i to cijene obvezne minimalne javne usluge, cijene javne usluge za količinu predanog miješanog komunalnog otpada i cijene ugovorne kazne, a dužni su ju plaćati svi korisnici za obračunsko mjesto (adresa nekretnine) i obračunsko razdoblje (mjesec).

Digitalni sustav evidencije pražnjenja spremnika nabavljen je od poduzeća Mikrogoran d.o.o. i povezan je sa sustavom za obradu podataka i izradu dokumentacije (računa, izvještaja…) našeg ugovornog pružatelja usluge korištenja i održavanja SPI računalnih programa Libusoft Cicom d.o.o., aplikacija 210 Komis, a u funkciji je od 01.09.2022. godine čime je osiguran uvjet naplate prema stvarno preuzetim količinama otpada.

U 2025. godini planiraju se redovne aktivnosti sakupljanja, odvoza i zbrinjavanja otpada po godišnjem kalendaru rada te održavanje objekata tj. odlagališta otpada, centralnog sabirališta otpada te reciklažnog dvorišta.

Nastavlja se sa nabavkom spremnika sa sakupljanje MKO zbog zamjene dotrajalih spremnika ili prelaska korisnika sa vreće na kantu. Krajem 2024. godine sa poduzećem Gradatin d.o.o. sklopljen je Komisioni ugovor temeljem kojeg je na naše komisiono skladište zaprimljena određena količina spremnika. Obveza plaćanja nastaje tek nakon predaje spremnika korisniku čime se postiže znatno financijsko rasterećenje jer nije potrebno unaprijed platiti robu/spremnike koja će stajati na zalihi.

Na odlagalištu otpada planiran je popravak ograde i ulaznih vrata. Također je potrebno nadograditi sustav za otplinjavanje i obnoviti sustav odlagališnih otpadnih voda.

Objekt CSIO u vrlo je derutnom stanju te ga je potrebno obnoviti, prvenstveno vanjsku ovojnicu. Navedeni radovi obavili bi se djelomično kao rad u vlastitoj režiji, a dio kao vanjska usluga.

Troškovi navedenih održavanja uključeni su u plan, a radovima će se pristupiti kada tj. ako za to budu osigurana sredstva (ukoliko prihodi budu ostvarivani sukladno planu).

Također treba istaknuti da specijalni stroj za sanaciju i kompaktiranje otpada nije u funkciji od travnja 2024. godine, a zbog starosti i nedostupnosti rezervnih dijelova isti se vjerojatno neće više moći staviti u funkciju. Situacija iziskuje promptno postupanje jer se bez stroja odlagalište ne može održavati sukladno zakonskim propisima, kapacitet odlagališta se brzo popunjava te se u bližoj budućnosti otpad više neće moći ovdje odlagati. Trenutno postoji više opcija (kupnja rabljenog stroja, iznajmljivanje stroja, korištenje vanjske usluge) o čemu će biti potrebno donijeti odluku.

Uredbom o jediničnoj naknadi za odlaganje otpada, koja stupa na snagu 01.01.2025. godine, određeno je da će sva komunalna poduzeća koja upravljaju odlagalištima i odlažu komunalni otpad imati obavezu plaćanja naknade po toni odloženog otpada (za 2025.g. 30,00 eur/t, a svake naredne godine iznos će se povećavati za 5,00 eur/t). Uzimajući u obzir povijesne podatke o količini odloženog otpada naknada za 2025. godinu bi iznosila cca 21.000,00 eur/godišnje. Navedenu naknadu treba ukalkulirati u cijenu usluge.

*IV.2.2. Komunalno-građevinske usluge*

Društvo prema posebnom narudžbama obavlja sve vrste komunalno-građevinskih usluga iz domene uređenja i održavanja zelenih površina, hortikulture, čišćenja i pomoćnih poslova građenja. Zbog nedostatka radne snage navedene radove u 2025. godini nećemo moći odraditi o obimu za koji postoji potražnja.

*IV.2.3. Ostale usluge*

Društvo Humkom d.o.o. temeljem sklopljenog Ugovora iznajmljuje svoje prostorije u prizemlju mrtvačnice Lastine poduzeću Trgovina, stolarija i usluge Florijan iz Radoboja. Dvorište poslovne zgrade u Malom Taboru 16 iznajmljeno je Kobale Miranu za potrebe smještaja stambenog kontejnera.

Društvo izdaje dozvole za radove na grobljima prema zahtjevima korisnika čime se kontroliraju radovi, izvođači i vodi evidencija istih.

**V PRIHODI**

**V.1. Plan prihoda za 2025. godinu po djelatnostima**

|  |  |  |  |
| --- | --- | --- | --- |
| **Red.****br.** | **DJELATNOST** | **RADNA JEDINICA** | **VRIJEDNOST**(eur) |
| **1.** | **Komunalne** **djelatnosti** | Komunalne djelatnosti kojima se osigurava održavanje komunalne infrastrukture | 131.700 |
| *- održavanje groblja i mrtvačnica* | *56.700* |
| *- održavanje javnih površina* | *75.000* |
| Uslužne komunalne djelatnosti | 30.900 |
| *- usluge ukopa* | *21.500* |
| *- dimnjačarske usluge* | *9.000* |
| *- usluge javnih tržnica na malo* | *400* |
| **Ukupno komunalna djelatnost** | **162.600** |
| **2.** | **Gospodarske djelatnosti** | *- prikupljanje i zbrinjavanje MKO i BKO* | *472.300* |
| *- komunalno-građevinske usluge* | *3.500* |
| *- zakup poslovnog prostora* | *3.100* |
| *- izdavanje dozvola, potvrda i sl.* | *500* |
| *- ostali prihodi* | *0* |
| **Ukupno gospodarska djelatnost** | **479.400** |
| **SVEUKUPNO** | **642.000** |

**V.2. Plan prihoda za 2025. godinu po vrsti prihoda**

|  |  |  |  |
| --- | --- | --- | --- |
| **OPIS** | **Plan** **2024.** (eur) | **Plan** **2025.** (eur) | **Indeks**(3/2 x 100) |
| 1 | 2 | 3 | 4 |
| **Prihodi od komunalnih djelatnosti** | **127.540** | **162.600** | **127,48** |
| Poslovni prihodi | 127.440 | 162.550 |  |
| Financijski prihodi | 100 | 50 |  |
| **Prihodi od gospodarskih djelatnosti** | **473.360** | **479.400** | **101,27** |
| Poslovni prihodi | 472.760 | 478.900 |  |
| Financijski prihodi | 600 | 500 |  |
| **UKUPNI PRIHODI** | **600.900** | **642.000** | **106,83** |
| UKUPNI poslovni prihodi | 600.200 | 641.450 |  |
| UKUPNI financijski prihodi | 700 | 550 |  |

**VI RASHODI**

**VI.1. Plan rashoda za 2025. godinu po djelatnostima i vrsti rashoda**

|  |  |  |  |
| --- | --- | --- | --- |
| **OPIS** | **Plan** **2024.** (eur) | **Plan** **2025.** (eur) | **Indeks**(3/2 x 100) |
| 1 | 2 | 3 | 4 |
| **RASHODI KOMUNALNIH DJELATNOSTI** | **129.890** | **168.300** | **129,57** |
| **Poslovni rashodi** | **129.690** | **168.100** |  |
| Troškovi materijala | 11.900 | 13.000 |  |
| Troškovi prodanih proizvoda | 0 | 0 |  |
| Troškovi usluga | 17.300 | 20.200 |  |
| Troškovi plaća | 70.000 | 100.000 |  |
| Troškovi amortizacije | 17.840 | 19.000 |  |
| Vrijednosno usklađenje potraživanja | 600 | 600 |  |
| Rezerviranja | 0 | 0 |  |
| Ostali poslovni troškovi | 12.050 | 15.300 |  |
| **Financijski rashodi** | **200** | **200** |  |
| Kamate | 200 | 200 |  |
| **RASHODI GOSPODARSKIH DJELATNOSTI** | **469.550** | **471.100** | **100,33** |
| **Poslovni rashodi** | **468.550** | **470.100** |  |
| Troškovi materijala | 17.550 | 25.600 |  |
| Troškovi prodanih proizvoda | 0 | 0 |  |
| Troškovi usluga | 225.000 | 200.000 |  |
| Troškovi plaća | 160.000 | 175.000 |  |
| Troškovi amortizacije | 18.700 | 18.900 |  |
| Vrijednosno usklađenje potraživanja | 2.000 | 2.000 |  |
| Rezerviranja | 0 | 0 |  |
| Ostali poslovni troškovi | 45.300 | 48.600 |  |
| **Financijski rashodi** | **1.000** | **1.000** |  |
| Kamate | 1.000 | 1.000 |  |
| **UKUPNI RASHODI** | **599.440** | **639,400** | **106,66** |
| **Ukupni poslovni rashodi** | **598.240** | **638.200** |  |
| **Ukupni financijski rashodi** | **1.200** | **1.200** |  |

**VII FINANCIJSKI POKAZATELJI**

Financijski pokazatelji bazirani su na planiranim uslugama i prodaji i na ugovorima za komunalne djelatnosti, a financijski izvještaji imaju temeljni cilj objektivno prikazivanje financijskog planiranja stanja i rezultata poslovanja Društva. Financijski izvještaji sastavljeni su prema načelu nastavka poslovanja društva i u budućnosti uz primjenu računovodstvenih politika u skladu sa HSFI (NN 86/15) i prema načelima opreznosti i dobrog gospodarenja.

Financiranje komunalnih djelatnosti:

* iz proračuna jedinice lokalne samouprave
* iz cijene komunalne usluge.

Financiranje gospodarskih djelatnosti je prodajom proizvoda i usluga na tržištu.

Za izračun planiranih prihoda za 2024. godinu korištene su cijene iz važećih cjenika, a kalkulacija troškova rađena je na temelju sklopljenih ugovora sa dobavljačima, procijenjenih iznosa budućih ugovora, trenutnih važećih cijena energenata i tekućih izdataka te je uzet u obzir i neophodan tehnološki i kadrovski razvoj kao temelj budućeg pozitivnog poslovanja.

Podjela troškova između komunalne i gospodarske djelatnosti planirana je na temelju stvarno ostvarenih troškova pojedine djelatnosti gdje je to moguće jasno razlučiti, a zajednički troškovi podijeljeni su u odnosu 20/80 (komunalne djelatnosti/gospodarske djelatnosti). Omjer je izračunat prema omjeru ostvarenih poslovnih prihoda pojedine djelatnosti u ukupnim prihodima društva u prethodnoj godini, zaokruženo na cijeli broj.

Planirani prihodi, rashodi, te stanje i kretanje imovine i kapitala prikazano je u nastavku kroz temeljne financijske izvještaje.

**VII.1. Plan računa dobiti i gubitka za 01.01.2025. do 31.12.2025. godine**

|  |  |  |  |
| --- | --- | --- | --- |
| **OPIS** | **Plan** **2024.** eur) | **Plan** **2025.** (eur) | **Indeks**(3/2 x 100) |
| 1 | 2 | 3 | 4 |
| **Komunalna djelatnost** |  |  |  |
|  I Poslovni prihodi | 127.440 | 162.550 |  |
|  II Poslovni rashodi | 129.690 | 168.100 |  |
|  III Financijski prihodi | 100 | 50 |  |
|  IV Financijski rashodi | 200 | 200 |  |
| **Gospodarske djelatnosti** |  |  |  |
|  I Poslovni prihodi | 472.760 | 478.900 |  |
|  II Poslovni rashodi | 468.550 | 470.100 |  |
|  III Financijski prihodi | 600 | 500 |  |
|  IV Financijski rashodi | 1.000 | 1.000 |  |
| **Ukupno** |  |  |  |
| I Poslovni prihodi | 600.200 | 641.450 |  |
| II Poslovni rashodi | 598.240 | 638.200 |  |
| III Financijski prihodi | 700 | 550 |  |
| IV Financijski rashodi | 1.200 | 1.200 |  |
| **V Ukupni prihodi** | **600.900** | **642.000** | **106,83** |
| **VI Ukupni rashodi** | **599.440** | **639.400** | **106,66** |
| **VII Bruto dobit / gubitak** | **+1.460** | **+2.600** | **+178,08** |
| **VIII Porez na dobit** | **0** | **0** | **0** |
| **IX NETO DOBIT / GUBITAK** | **+1.460** | **+2.600** | **+178,08** |

**VII.2. Plan prihoda i rashoda po radnim jedinicama za 2025. godinu**

|  |  |  |  |  |
| --- | --- | --- | --- | --- |
| **Red.** **br.** | **ELEMENTI PLANA** | **Plan** **2024.** (eur) | **Plan** **2025.** (eur) | **Indeks**(4/3 x 100) |
| 1 | 2 | 3 | 4 | **5** |
| **1.** | **UKUPNI PRIHOD** | **600.900** | **642.000** | **106,83** |
| **Komunalne djelatnosti** | Održavanje groblja i mrtvačnica | 56.140 | 56.700 |  |
| Održavanje javnih površina | 40.000 | 75.000 |  |
| Usluge ukopa | 21.500 | 21.500 |  |
| Dimnjačarske usluge | 9.500 | 9.000 |  |
| Usluge javnih tržnica na malo | 400 | 400 |  |
| **Gospodarske djelatnosti** | Prikupljanje i zbrinjavanje MKO i BKO | 453.160 | 472.300 |  |
| Upravljanje stambenim zgradama | 6.600 | 0 |  |
| Komunalno-građevinske usluge | 10.000 | 3.500 |  |
| Zakup poslovnog prostora | 3.100 | 3.100 |  |
| Izdavanje dozvola, potvrda i sl. | 500 | 500 |  |
| Ostali prihodi | 0 | 0 |  |
| **2.** | **UKUPNI RASHOD** | **599.440** | **639.400** | **106,66** |
| **Komunalne djelatnosti** | Održavanje groblja i mrtvačnica | 56.240 | 59.700 |  |
| Održavanje javnih površina | 40.000 | 75.000 |  |
| Usluge ukopa | 21.550 | 22.000 |  |
| Dimnjačarske usluge | 11.700 | 11.200 |  |
| Usluge javnih tržnica na malo | 400 | 400 |  |
| **Gospodarske djelatnosti** | Prikupljanje i zbrinjavanje MKO i BKO | 452.150 | 467.000 |  |
| Upravljanje stambenim zgradama | 7.100 | 0 |  |
| Komunalno-građevinske usluge | 9.500 | 3.300 |  |
| Zakup poslovnog prostora | 700 | 700 |  |
| Izdavanje dozvola, potvrda i sl. | 100 | 100 |  |
| Ostali troškovi | 0 | 0 |  |
| **3.** | **BRUTO DOBIT / GUBITAK** | **+1.460** | **+2.600** | **+178,08** |
| **4.** | **POREZ NA DOBIT** | **0** | **0** |  |
| **5.** | **NETO DOBIT / GUBITAK** | **+1.460** | **+2.600** | **+178,08** |
| **6.** | **PROFITNA MARŽA** (neto dobit/uk.prihod) | **+0,002** | **+0,004** |  |
| **7.** | **BROJ ZAPOSLENIH** | **14** | **12** |  |

**VII.3. Plan prihoda i rashoda po djelatnostima za 2025. godinu** (Prilog 1.)

**VII.4. Plan nabave materijala i usluga za 2025. godinu** (Prilog 2.)

**VII.5. Plan bilance za 31.12.2025. godine**

|  |  |
| --- | --- |
| **Pozicija bilance** | **Knjigovodstvena vrijednost (PLAN)** (eur) |
| **31.12.2024.** | **31.12.2025.** |
| 1 | 2 | 3 |
| **AKTIVA** |
| I DUGOTRAJNA IMOVINA | 350.500 | 303.000 |
| Nematerijalna imovina | 500 | 3.000 |
| Materijalna imovina | 350.000 | 300.000 |
| II KRATKOTRAJNA IMOVINA | 139.500 | 177.000 |
| Zalihe | 9.000 | 7.000 |
| Potraživanja | 90.000 | 100.000 |
| Financijska imovina | 0 | 0 |
| Novac u banci i blagajni | 40.500 | 70.000 |
| **UKUPNA AKTIVA** | **490.000** | **480.000** |
| **PASIVA** |
| I KAPITAL I REZERVE | 126.750 | 160.680 |
| Upisani kapital | 345.080 | 345.080 |
| Zadržana dobit ili preneseni gubitak | -219.790 | -187.000 |
| Dobit ili gubitak poslovne godine | 1.460 | 2.600 |
| II REZERVIRANJA | 0 | 0 |
| III DUGOROČNE OBVEZE | 6.000 | 1.800 |
| IV KRATKORIČNE OBVEZE | 67.250 | 57.520 |
| V ODGOĐENO PLAĆANJE TROŠKOVA I PRIHODI BUDUĆEG RAZDOBLJA | 290.000 | 260.000 |
| **UKUPNA PASIVA** | **490.000** | **480.000** |

U postupku analize financijskih izvještaja značajno mjesto pripada financijskim pokazateljima kojima s mjeri kvaliteta poslovanja, gdje su uspješnost i sigurnost dva kriterija neophodna za dobro upravljanje. Sigurnost poslovanja mjeri se pokazateljima likvidnosti, financijske stabilnosti i zaduženosti, a uspješnost poslovanja pokazateljima aktivnosti, ekonomičnosti i profitabilnosti.

Financijska analiza služi upravi Društva za osiguranje kratkoročne i dugoročne stabilnosti poduzeća te profitabilnosti kako bi se poduzeće u budućnosti moglo razvijati.

Iz naturalnih pokazatelja tj. plana radova i aktivnosti te financijskih pokazatelja (Rdig i Bilanca) baziranih na cijenama usluga vidljivo je da su gotovo svi pokazatelji dobrog poslovanja za 2024. godinu povoljni.

**Tekuća likvidnost** = sposobnost poduzeća da podmiruje svoje kratkoročne obveze

kratkotrajna imovina / kratkoročne obveze (>2)

177.000 / 57.520 = **3,08**

Poduzeće ima 3,08 eur kratkotrajne imovine kojim je potrebno podmiriti 1 eur kratkoročnih obveza.

**Zaduženost** = pokazuje strukturu kapitala odnosno način na koji poduzeće financira svoju imovinu

ukupne obveze / ukupna imovina (<0,5)

59.320 / 480.000 = **0,12**

12 % imovine financira se iz kratkoročnih i dugoročnih obveza.

**Aktivnost** = pokazuje kako efikasno poduzeće upotrebljava svoje resurse

 koeficijent obrtaja ukupne imovine = ukupni prihod / ukupna imovina (što veća vrijednost)

642.000 / 480.000 = **1,34**

Poduzeće u toku jedne godine obrne vrijednost ukupne imovine 1,34 puta.

 koeficijent obrtaja dugotrajne imovine = ukupni prihod / dugotrajna imovina (što veća vrijednost)

642.000 / 303.000 = **2,12**

Poduzeće u toku jedne godine obrne vrijednost dugotrajne imovine 2,12 puta.

 koeficijent obrtaja zaliha = poslovni prihod / zalihe (što veća vrijednost)

641.450 / 7.000 = **91,64**

Poduzeće u toku jedne godine obrne vrijednost zalihe 91,64 puta.

**Ekonomičnost** = pokazuje koliko se prihoda ostvaruje po jedinici rashoda

ukupni prihod / ukupni rashod (>1)

642.000 / 639.400 = **1,00**

1,00 eur ukupnih rashoda generira 1,00 eur ukupnih prihoda.

**Profitabilnost** = mjeri povrat uloženog kapitala

 bruto marža profita = bruto rezultat / ukupni prihod

 +2.600 / 642.000 = **0,004**

Na 1,00 eur ukupnih prohoda poduzeće ostvaruje 0,004 eur bruto dobiti.

**Rentabilnost vlastitog kapitala (ROE)** = neto rezultat / vlastiti kapital

 +2.600 / 160.680 = 0,02

Na 1,00 eur vlastitog kapitala poduzeće ostvaruje 0,02 eur neto dobiti.

**VIII KADROVI I PLAĆE**

Analizom opsega dinamike prodaje i plana poslova za 2025. godinu, kao i temeljem Ugovora sa Općinom Hum na Sutli napravljen je plan zaposlenih prema komunalnim i gospodarskim djelatnostima.

U slučaju promjena u poslovanju, odnosno realizaciji pojedinih ugovora raditi će se potrebne korekcije.

Prema planiranim poslovima za 2025. godinu , planiran je slijedeći raspored radnika:

* Uprava /Direktor: 1 radnik
* Voditelj zajedničkih poslova i računovođa: 1 radnik
* Voditelj komunalno gospodarske djelatnosti: 1 radnika
* Knjigovođa – administrator: 1 radnik
* Dimnjačar: 1 radnik
* Rukovalac građevinskim strojevima: 1 radnik
* Komunalno – građevinski radnik: 7 radnika
* Čistačica: 0 radnik

Plaća radnika sastoji se od osnovne plaće, stimulativnog dijela plaće i dodatka na plaću.

Plaće se isplaćuju do 15-tog u mjesecu za prethodni mjesec.

Sva prava i obveze radnika definirani su Pravilnikom o radu iz rujna 2024. godine, koji se primjenjuje od 01.10.2024. godine.

**IX INVESTICIJE**

U 2025. godini planiraju se investicijska ulaganja u ukupnoj vrijednosti od 85.000 eur, a odnose se na investicije u komunalnoj djelatnosti u iznosu od 80.000 eur financirano iz proračuna Općine Hum na Sutli te nabavu dugotrajne imovine u iznosu od 5.000 eur financirano iz vlastitih sredstava.

|  |  |
| --- | --- |
| **OPIS - Plan** | u eur |
| **Komunalna djelatnost – financiranje iz proračuna Općine H/S** | **80.000** |
| * popravak objekata mrtvačnica (obnova vanjske ovojnice)
 | 30.000 |
|  - izrada staza i prilaznih puteva | 50.000 |
| **Gospodarska djelatnost – financiranje iz vlastitih sredstava** | **0** |
| *
 | 0 |
| **Nabava dugotrajne imovine – financiranje iz vlastitih sredstava** | **5.000** |
| * motorne škare teleskopske
 | 1.000 |
| * ručni čistač za čišćenje javnih površina
 | 2.500 |
| * fotokopirni aparat
 | 1.500 |
| **UKUPNO** | **85.000** |
| **Izvor sredstava – proračun Općine Hum na Sutli** | **80.000** |
| **Izvor sredstava – vlastita sredstva** | **5.000** |

 Za računovodstvo: Direktor:

 Dijana Sedlar Hrvoje Brezinšćak